ހޮނިހިރު ދުވަހު ރޯދަހިފުމުގައި ތަފާތު 5 ޙާލަތެއް ބަޔާންކުރައްވަމުން އޭގެ ތެރެއިން ތިންވަނަ ޙާލަތެއްގެގޮތުގައި ވިދާޅުވިއެވެ. ” ތިންވަނައީ ހަނދުމަހުގެ 3 ރޯދަފަދަ، ނުވަތަ ޢަރަފާތްދުވަސްފަދަ ނުވަތަ ޢާޝޫރާދުވަސްފަދަ ނުވަތަ ރަމަޟާން މަހުގެ ރޯދަހިފައި، ޝައްވާލުމަހުގެ 6 ރޯދަފަދަ ނުވަތަ ޙައްޖުމަހުގެ ފުރަތަމަ 9 ދުވަސްފަދަ، އެދުވަސްތަކުގައި ރޯދަހިފުން ސުންނަތްވެގެންވާ ދުވަސްތަކަކާ (ހޮނިހިރުދުވަސް) ދިމާވުމެވެ. އެހެނީ އޭނާ ރޯދަ އެހިފަނީ ހޮނިހިރުދުވަސްކަމުގައި ވީތީއެއް ނޫނެވެ. އަދި ކިއެއްތަ؛ އޭނާ ރޯދަ އެހިފަނީ ރޯދަހިފުން ޝަރުޢުވެގެންވާ ދުވަސްތަކެއް ވީމައެވެ.